IZVJEŠĆE KOMISIJE EUROPSKOM PARLAMENTU I VIJEĆU



o delegiranju ovlasti Komisiji za donošenje delegiranih akata u skladu s člankom 56. Direktive 2011/61/EU od 8. lipnja 2011.

1. Uvod

Direktivom 2011/61/EU od 8. lipnja 2011. o upraviteljima alternativnih investicijskih fondova i o izmjeni direktiva 2003/41/EZ i 2009/65/EZ te uredbi (EZ) br. 1060/2009 i (EU) br. 1095/2010 [AIFMD] Komisiji su dodijeljene ovlasti za donošenje delegiranih akata kako je navedeno u člancima 3., 4., 9., 12., 14. do 25., 34. do 37., 40., 42., 53., 67. i 68. te Direktive. Te su ovlasti bile dodijeljene Komisiji na razdoblje od četiri godine počevši od 21. srpnja 2011. do 21. srpnja 2015.



2. Pravna osnova za izvješće

U skladu s člankom 56. AIFMD-a Komisija je morala sastaviti izvješće u pogledu tih delegiranih ovlasti najkasnije šest mjeseci prije isteka četverogodišnjeg razdoblja, odnosno prije 21. siječnja 2015.



3. Delegiranje ovlasti

Komisija je izvršila sve te ovlasti, osim onih iz članka 67. stavka 6. i članka 68. stavaka 5. i 6. AIFMD-a, u okviru dvije delegirane uredbe:

Delegirana uredba Komisije (EU) br. 231/2013 od 19. prosinca 2012. o dopuni Direktive 2011/61/EU Europskog parlamenta i Vijeća u odnosu na izuzeća, opće uvjete poslovanja, depozitare, financijsku polugu, transparentnost i nadzor objavljena u Službenom listu Europske unije 22. ožujka 2013.

Delegirana uredba Komisije (EU) br. 514/2015 od 18. prosinca 2014. o informacijama koje su nadležna tijela dužna dostaviti Europskom nadzornom tijelu za vrijednosne papire i tržišta kapitala u skladu s člankom 67. stavkom 3. Direktive 2011/61/EU Europskog parlamenta i Vijeća objavljena u Službenom listu Europske unije 27. ožujka 2015.



U tablici u nastavku navodi se koji akti i odgovarajući članci sadržavaju određene mjere donesene na temelju odgovarajućih ovlasti:

Ovlasti iz Direktive 2011/61/EU Delegirani akt; članak Članak 3. Članci 2. do 5. Delegirane uredbe Komisije (EU) br. 231/2013 od 19. prosinca 2012. Članak 4. Članci 6. do 11. Delegirane uredbe Komisije (EU) br. 231/2013 od 19. prosinca 2012. Članak 9. Članci 12. do 15. Delegirane uredbe Komisije (EU) br. 231/2013 od 19. prosinca 2012. Članak 12. Članci 16. do 29. Delegirane uredbe Komisije (EU) br. 231/2013 od 19. prosinca 2012. Članak 14. Članci 30. do 37. Delegirane uredbe Komisije (EU) br. 231/2013 od 19. prosinca 2012. Članak 15. Članci 38. do 45. Delegirane uredbe Komisije (EU) br. 231/2013 od 19. prosinca 2012. Članak 16. Članci 46. do 49. Delegirane uredbe Komisije (EU) br. 231/2013 od 19. prosinca 2012. Članak 17. Članci 50. do 56. Delegirane uredbe Komisije (EU) br. 231/2013 od 19. prosinca 2012. Članak 18. Članci 57. do 66. Delegirane uredbe Komisije (EU) br. 231/2013 od 19. prosinca 2012. Članak 19. Članci 67. do 74. Delegirane uredbe Komisije (EU) br. 231/2013 od 19. prosinca 2012. Članak 20. Članci 75. do 82. Delegirane uredbe Komisije (EU) br. 231/2013 od 19. prosinca 2012. Članak 21. Članci 83. do 102. Delegirane uredbe Komisije (EU) br. 231/2013 od 19. prosinca 2012. Članci 22. do 24. Članci 103. do 111. Delegirane uredbe Komisije (EU) br. 231/2013 od 19. prosinca 2012. Članak 25. Članak 112. Delegirane uredbe Komisije (EU) br. 231/2013 od 19. prosinca 2012. Članci 34. do 37., članak 40. i članak 42. Članci 113. do 115. Delegirane uredbe Komisije (EU) br. 231/2013 od 19. prosinca 2012. Članak 53. Članak 116. Delegirane uredbe Komisije (EU) br. 231/2013 od 19. prosinca 2012. Članak 67. stavak 5 Delegirana uredba Komisije (EU) br. 514/2015 od 18. prosinca 2014.

Ovlasti iz članka 67. stavka 6. i članka 68. još uvijek nisu izvršene jer se odnose na primjenu usklađenih propisa o putovnici za UAIF-ove izvan EU-a koji obavljaju djelatnosti upravljanja i/ili trgovanja u Uniji i za UAIF-ove u EU-u koji upravljaju AIF-ovima izvan EU-a, kao i na s time povezani raspored. Stoga se izvršenje ovlasti iz članka 67. stavka 6. očekuje tijekom 2015. nakon što ESMA dostavi izvješće i savjete, za što je rok 22. srpnja 2015. Ovlast iz članka 68. stavka 5. može se izvršiti nakon stupanja na snagu delegiranog akta iz članka 67. stavka 6., a ovlast iz članka 68. stavka 6. može se izvršiti tri godine nakon stupanja na snagu delegiranog akta iz članka 67. stavka 6.



4. Zaključak

Ovim izvješćem Komisija ispunjava obvezu izvješćivanja iz članka 56. Direktive 2011/61/EU.